LeroyDyer/wikipediaSW huggingface dataset:
Donati wa Arezzo

Donati wa Arezzo (alifariki Arezzo, Toscana, Italia, 7 Agosti 362 BK) anakumbukwa kama askofu wa 2 wa mji huo wa Italia ya Kati. Labda alitokea Nikomedia, leo nchini Uturuki, au Roma.

Papa Gregori I alimsifu kwa maadili na sala yake.

Tangu kale anaheshimiwa na Wakatoliki na Waorthodoksi kama mtakatifu, pengine kama mfiadini pia. 

Sikukuu yake huadhimishwa tarehe 7 Agosti.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
 San Donato di Arezzo
 San Donato Patrono della città di Arezzo
 Donatus von Arezzo

Waliofariki 362
Maaskofu Wakatoliki
Wafiadini Wakristo
Watakatifu wa Italia
Watakatifu wa Uturuki
Donati wa Besancon

Donati wa Besancon (590 hivi - 660 hivi) anakumbukwa kama askofu wa mji huo wa Ufaransa kuanzia mwaka 626. Kabla ya hapo alikuwa mmonaki Mkolumbani.

Baadaye alianzisha monasteri na kuzipa kanuni aliyotunga mwenyewe.

Tangu kale anaheshimiwa na Wakatoliki na Waorthodoksi kama mtakatifu. Heshima hiyo ilithibitishwa na Papa Leo XIII tarehe 24 Novemba 1900. 

Sikukuu yake huadhimishwa tarehe 7 Agosti.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Kanuni yake
 Regula Donati in Monastic Manuscript Project

Marejeo
 Albrecht Diem, 'New ideas expressed in old words: the Regula Donati on female monastic life and monastic spirituality', in: Viator 43:1 (2012), pp. 1–38. 
 L. Duchesne, Fastes épiscopaux de l'ancienne Gaule, vol. 3, Paris: Fontemoing 1915, pp. 213-214. 
 Jo Ann McNamara and John E. Halborg, 'The Rule of St. Donatus of Besançon', in: Vox Benedictina 2 (1985), pp. 85–107 and pp. 181–203 (English translation). 
 Jo Ann McNamara and  John E. Halborg, The ordeal of community, Toronto: Peregrina Pub. 1993 (English translation). 
 Gérard Moyse, ‘Les origines du monachisme dans le diocèse de Besançon (Ve-Xe siècles)’, in: Bibliothèque de l’École des Chartes 131 (1973), pp. 21-104 and pp. 369-485, at pp. 372-410. 
 Gisela Muschiol, Famula Dei. Zur Liturgie in merowingischen Frauenklöstern, Münster: Aschendorff Verlag 1994 (Beiträge zur Geschichte des alten Mönchtums und des Benediktinertums, vol. 41). 
 Adalbert de Vogüé, ‘La règle de Donat pour l’abbesse Gauthstrude’, in: Benedictina 25 (1978), pp. 219–313 (edition of the Regula Donati).
 Michaela Zelzer, ‘Die Regula Donati, der älteste Textzeuge der Regula Benedicti’, in: Regulae Benedicti Studia 16 (1987), pp. 23–36.
 Victoria Zimmerl-Panagl, Donati Regula, Pseudo-Columbani Regula monialium, CSEL 98, Monastica 1, Berlin/Boston: De Gruyter 2015 (critical edition).

Waliozaliwa 590
Waliofariki 660
Wamonaki
Wakolumbani
Maaskofu Wakatoliki
Watawa waanzilishi
Watakatifu wa Ufaransa
Donasiani wa Chalons

Donasiani wa Chalons (alifariki karne ya 4) alikuwa askofu wa pili wa mji huo, leo nchini Ufaransa, baada ya Memi wa Chalons.

Tangu kale anaheshimiwa kama mtakatifu.

Sikukuu yake huadhimishwa tarehe 7 Agosti.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa karne ya 3
Waliofariki karne ya 4
Maaskofu Wakatoliki
Watakatifu wa Ufaransa
Vitrisi wa Rouen

Vitrisi wa Rouen (pia: Victricius, Victrice; 330 hivi - 407 hivi) alikuwa askofu wa Rouen, leo nchini Ufaransa, kuanzia mwaka 386 au 393 . 

Kabla ya kuongokea Ukristo alikuwa askari ; baadaye alikataa kuendelea jeshini hata alihukumiwa kifo, lakini alifaulu kujinasua akafanya umisionari hasa katika maeneo ya Ubelgiji ya leo.

Tangu kale anaheshimiwa na Kanisa Katoliki na Waorthodoksi kama mtakatifu.

Sikukuu yake huadhimishwa tarehe 7 Agosti.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Gillian Clark, "Victricius of Rouen: Praising the Saints (Introduction and annotated translation)," Journal of Early Christian Studies, 7 (1999), 365-399; = in Eadem, Body and Gender, Soul and Reason in Late Antiquity (Farnham; Burlington, VT,  Ashgate, 2011) (Variorum collected studies series, CS978), art. XII.
 Gillian Clark, "Translating relics: Victricius of Rouen and fourth-century debate," Early Medieval Europe, 10 (2001), 161–176; in Eadem, Body and Gender, Soul and Reason in Late Antiquity (Farnham; Burlington, VT,  Ashgate, 2011) (Variorum collected studies series, CS978), art. XIII.
 Kirsten Groß-Albenhausen, "Victricius, Bischof von Rouen"

Viungo vya nje
Catholic Online: St. Victricius
 Saint Victrice

Waliozaliwa 330
Waliofariki 407
Wamisionari
Maaskofu Wakatoliki
Watakatifu wa Ufaransa
Mikaeli de la Mora

Mikaeli de la Mora (jina kamili kwa Kihispania Miguel de la Mora y de la Mora; Tecalitlán , Mexico, 19 Juni 1874 - 7 Agosti 1927) alikuwa padri wa Kanisa Katoliki nchini Meksiko hadi alipouawa bila kesi wakati wa Vita vya Wakristero.

Papa Yohane Paulo II alimtangaza mwenye heri tarehe 22 Novemba 1992 halafu mtakatifu mfiadini tarehe 21 Mei 2000 pamoja na wenzake 24 waliofia dini katika vita hivyo:

Sikukuu yao inaadhimishwa kila tarehe 21 Mei ila ya kwake mwenyewe ni tarehe ya kifodini chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
 Homily of Pope John Paul II from Canonization Mass

Waliozaliwa 1874
Waliofariki 1927
Mapadri
Wafiadini Wakristo
Watakatifu wa Meksiko
Bonifasia Rodriguez

Bonifasia Rodriguez (jina kamili kwa Kihispaniaː Bonifacia Rodríguez y Castro; Salamanca, Hispania, 3 Juni 1837 - Zamora, Hispania, 8 Agosti 1905) alikuwa sista mwanzilishi mwenza wa shirika la kitawa la Watumishi wa  Mt. Yosefu ambalo ndani ya Kanisa Katoliki linahudumia wanawake fukara na wasio na ajira. 

Papa Yohane Paulo II alimtangaza mwenye heri tarehe 9 Novemba 2003, halafu Papa Benedikto XVI akatangaza mtakatifu tarehe 23 Oktoba 2011.

Sikukuu yake huadhimishwa tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
Servants of St. Joseph  
Vatican News "Bonifacia Rodriguez Castro" 

Waliozaliwa 1837
Waliofariki 1905
Mabikira
Watawa waanzilishi
Watakatifu wa Hispania
Maria wa Msalaba MacKillop

Maria wa Msalaba MacKillop (Melbourne, Australia, 15 Januari 1842 - Sydney, Australia, 8 Agosti 1909) alikuwa sista mwanzilishi mwenza wa shirika la kitawa la Masista wa  Mt. Yosefu wa Moyo Mtakatifu ambalo ndani ya Kanisa Katoliki linahudumia hasa wasichana fukara wasio na elimu. 

Papa Yohane Paulo II alimtangaza mwenye heri tarehe 19 Januari 1995, halafu Papa Benedikto XVI akatangaza mtakatifu tarehe 17 Oktoba 2010, wa kwanza mzaliwa wa Australia.

Sikukuu yake huadhimishwa tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Article written at the time of the opening of the new St Joseph's church in Penola.

Viungo vya nje

 
Sisters of Saint Joseph of the Sacred Heart official website
Mary MacKillop Place official website
Mary MacKillop Penola Centre official website
MacKillop, a musical by Xavier Brouwer
MacKillop Family Services website
O Mother Mary of the Cross, a hymn to St. Mary of the Cross, text by Veronica Brandt, music by Charles H. Giffen.
MacKillop, Mary Helen in The Encyclopedia of Women and Leadership in Twentieth-Century Australia

Waliozaliwa 1842
Waliofariki 1909
Mabikira
Watawa waanzilishi
Watakatifu wa Australia
Haki ya Kidigitali

Haki ya Kidigitali (kwa Kiingereza Digital Right) ni moja ya haki za binadamu na haki za asili na kisheria zinazomruhusu mtu kutumia, kutengeneza pamoja na kuchapisha maudhui katika vyombo  vya kidigitali, au kuwa na uwezo na uhuru wa kutumia kompyuta pamoja na vifaa vingine vya kielektronikI na vya mawasiliano.

Dhana ya uhuru wa Kidigitali inahusiana na ulinzi wa kidigitali na utambuzi wa haki za kidigitali zilizopo kama vile Haki ya faragha na Uhuru wa kujieleza, katika muktadha wa teknolojia ya kidigitali pamoja na intaneti Nchi kadhaa duniani zimetambua na kupitisha Uhuru wa  kuwa na uwezo wa kutumia  Intaneti

Haki za Binadamu na Intaneti 
Idadi kubwa ya haki za binadamu zimekuwa zikitambuliwa moja wapo ya haki hizo ni zile zinazohusiana na matumizi ya Intaneti, haki hizi za intaneti zinahusiana na na Uhuru wa Kujieleza, Haki ya Faragha, na uhuru wa Mashirikiano, pia, haki za kidigitali zinahusiana na Haki ya elimu, lugha, kujengeana uwezo pamoja na haki za kimaendeleo

Jarida la La Civilta Catttolica katika makala yake linasema kuwa intaneti ina faida na manufaa kwa umma na inapaswa kutambuliwa na kuheshimiwa kama haki nyingine, serikali za kidemokrasia duniani zinapaswa kupitisha na kuwezesha sheria za matumizi ya intaneti pamoja na kupitisha sheria zitakazosimamia matumizi ya intaneti na haki za binadamu.   

Makala hiyo inaendelea kusema: "Kile ambacho sheria inaruhusu nje ya mtandao basi kinafaa pia kuruhusiwa ndani ya mtandao,pia, masuala ya mtandaoni yanapaswa kuzingatia udhibiti wa  Ugaidi wa Kimtandao pamoja na kulinda maudhui ya Ponoografia kwa watoto pamoja kupinga au kuzuia ubaguzi wa rangi,makala hiyo iliendelea kuelezea kuwa Dunia inahitaji Mkataba wa Kimataifa wa Haki za Binadamu Kimtandao pamoja na kuwa watu wanaendelea kutumia vibaya mtandao huku makampuni ya Kompyuta na Intaneti yakiendelea kujipatia faida na kutengeneza pesa.

Haki ya Kidigitali nchini Tanzania
Nchi nyingi duniani zimekuwa na sheria zake katika matumIzi ya intaneti ikiwemo Tanzania ambayo ina Sheria mbalimbali za matumizi ya mtandao.

Taasisi na Asasi zisiyo za kiserikali, kwa mfano taasisi ya Zaina Foundation, zimekuwa zikitoa mafunzo kuhusiana na matumizi ya intaneti na haki za kidigitali.

Marejeo

Intaneti
Sheria
USLWA
28 (kitabu)

28: Hadithi za UKIMWI barani Afrika ni kitabu kisicho cha uwongo cha mwaka 2007 kilichotungwa na mwandishi wa Canada Stephanie Nolen, mwandishi wa Afrika wa Globu na Barua.

Kitabu kinaelezea habari za Waafrika 28 ambao wana VVU / UKIMWI, au wameathiriwa nayo. Nambari 28 ilichaguliwa kuonyesha Waafrika milioni 28 ambao waliokuwa na VVU mnamo 2007. Nolen alitumia miaka sita kusafiri Afrika kukusanya hadithi hizo. Hadithi hizo zinaanzia yatima, dereva wa lori, mchimba madini, na bibi kulea wajukuu wake peke yao katika umaskini, hadi wagonjwa waliosoma vyuoni, wanajeshi, viongozi wa dini, na hata Nelson Mandela, ambaye mtoto wake Makgatho alifariki kwa UKIMWI.

Stephen Lewis alikielezea kitabu hicho kama "kitabu bora zaidi kuwahi kuandikwa juu ya UKIMWI, hakika ni bora kabisa nilichowahi kusoma".

Wahusika kadhaa 
 Siphiwe Hlophe - Hadithi ya 1
 Zackie Achmat - Hadithi ya 14
 Winstone Zulu - Hadithi ya 17
 Gideon Byamugisha - Hadithi ya 21
 Nelson Mandela - Hadithi ya 27

Marejeo 

Fasihi
Afya]
USLWA
Byobe Malenga

Byobe Malenga (amezaliwa Februari 17, 1985 ), ni mwandishi wa habari wa Kongo, mtaalam na mjasiriamali katika mawasiliano ya redio na runinga. Byobe Malenga ni  mwanzilishi mwenza na meneja mkuu wa Radio Ngoma ya Amani huko Fizi.

Wasifu 
Byobe Malenga alizaliwa mnamo Februari 17, 1985 huko Mukangi, Jimbo la Katanga katika mji wa Baraka huko Kivu Kusini, mashariki mwa Jamhuri ya Kidemokrasia ya Kongo. Ametoka katika familia ya machifu wa kimila wa Bashilumona-Balala, mtoto wa Malenga Lusambya na Nyassa Maleunda.

Akiwa na shauku juu ya uandishi wa habari, alianza kazi yake mnamo 2006 kama mhariri wa Radio Umoja huko Baraka. Byobe alijitokeza mara ya kwanza kama mwandishi wa habari wa kimataifa wa redio ya kimataifa ya Ujerumani Deutsche Welle, Special Broadcasting Service, TRT World na Kenya Television Network kabla ya kuanzisha mnamo 2009 redio kinachoitwa Ngoma ya Amani (RNA) katika eneo lote la Fizi na mji wa Baraka.

Tanbihi 

Waliozaliwa 1985
Watu walio hai
Watu kutoka Mkoa wa Bukavu
USLWA
Muungano wa Lesotho kupambana na UKIMWI

Muungano wa Lesotho kupambana na UKIMWI (Kiingereza Apparel Lesotho Alliance to Fight AIDS (ALAFA).Ni mpango mpana wa tasnia unaotoa kinga na matibabu kwa zaidi ya 40,000 haswa wafanyakazi wanawake katika tasnia ya mavazi ya Lesotho. Hii inasaidia kupambana na vichocheo viwili muhimu vya janga la VVU / UKIMWI. umaskini na usawa wa kijinsia. Utafiti ndani ya sekta unaonyesha asilimia 43 ya wafanyikazi wana VVU. Uundaji wa Muungano wa Lesotho uliendeshwa na wasiwasi wa kibinadamu na hitaji la kuifanya tasnia kuwa endelevu kwa muda mrefu. Muungano wa Lesotho ilizinduliwa Mei mnamo mwaka 2006 huko Maseru. Inasimamiwa na Chama cha Wasafirishaji wa Nguo za Lesotho na baraza lake la ushauri linaleta kwa pamoja, masilahi ya pamoja ya wizara za afya, biashara, kazi na viwanda, wafadhili, tume ya kitaifa ya UKIMWI, chapa za nguo za kimataifa, wawakilishi wa waajiriwa na waajiri, na watoa huduma. Ushirikiano huu sasa unatawala uingiliaji mkubwa, wa muda mrefu ambao mwishowe unaathiri maisha ya mamia ya maelfu ya Basotho ambao wanategemea tasnia hiyo moja kwa moja na kwa njia isiyo ya kawaida kwa maisha yao.

Marejeo

Afya
USLWA
VVU / UKIMWI nchini Botswana

VVU / UKIMWI nchini Botswana. Botswana inakabiliwa na janga kali zaidi la VVU / UKIMWI duniani. Kiwango cha kitaifa cha kuenea kwa VVU kati ya watu wazima wenye umri wa miaka 15 hadi 49 ni asilimia 24.8, ambayo ni ya tatu duniani, nyuma ya Lesotho na Eswatini. VVU / UKIMWI inatishia mafanikio mengi ya maendeleo ambayo Botswana imepata tangu uhuru wake mnamo 1966, pamoja na ukuaji wa uchumi, utulivu wa kisiasa, kupanda kwa muda wa kuishi na kuanzisha mifumo inayofanya kazi ya umma ya elimu na afya. Kuenea na athari za VVU / UKIMWI nchini Botswana ni ngumu sana kukadiria. Kwa mfano, mnamo 2006 ilihesabiwa kuwa viwango vya juu vya maambukizi ya VVU vinapaswa kusababisha kupungua kwa idadi ya watu kwa mwaka. Vilevile sensa ya 2011 ilionyesha ukuaji mkubwa wa idadi ya watu wastani wa 1.9% kwa mwaka tangu sensa iliyopita huko 2001.

Marejeo 

USLWA
Watoto wa Songea

Children of Songea ni shirika la usaidizi lililosajiliwa la Uskoti ambalo lilianzishwa mnamo mwaka 2005 likiwa na maono ya kila mtoto kufanikiwa katika ulimwengu usio na umaskini. 

Ujumbe wa shirika hilo ni kubadilisha maisha ya watoto na familia zinazoishi katika umaskini uliokithiri kwa kutoa elimu, huduma za afya, mipango ya makazi na jamii. Msaada huo unafanya kazi katika kata ya Ruvuma nje kidogo ya mji wa Songea nchini Tanzania ambapo familia nyingi zinajitahidi kukidhi mahitaji yao ya kimsingi. 

Children of Songea wamesaidia moja kwa moja mamia ya watoto na familia zao kujenga maisha bora. Mnamo Oktoba 2020, hisani hiyo ilibadilishwa kuwa Shirika la Ushuru la Uskoti(SCIO) kufuatia kuungana na mwenza wao wa Kitanzania, Watoto Trust.

Marejeo 

Mkoa wa Ruvuma
USLWA
Tume ya VVU / UKIMWI na Utawala barani Afrika

Tume ya VVU / UKIMWI na Utawala barani Afrika ilianzishwa mnamo mwaka 2003 na Katibu Mkuu wa Umoja wa Mataifa wakati huo Kofi Annan chini ya uongozi wa Kituo cha Sera ya Afrika Msomi K. Y. Amoako, kisha Katibu Mtendaji wa Tume ya Uchumi ya Umoja wa Mataifa kwa Afrika (ECA). 

Agizo la Tume lilikuwa: 
Moja, kufafanua data juu ya athari za VVU / UKIMWI kwenye miundo ya serikali na maendeleo ya uchumi; na 
Pili, kusaidia serikali katika kuimarisha muundo na utekelezaji wa sera na mipango ambayo inaweza kusaidia kutawala janga hilo.

Kwa kushirikiana na ECA, tume imechapisha hati kadhaa kwenye maeneo anuwai yanayohusiana na mpango wake wa kazi. Nyenzo katika machapisho haya zinaweza kunukuliwa kwa uhuru au kuchapishwa tena kwenye wavuti ya CHGA.

Marejeo 

USLWA
VVU / UKIMWI katika Jamhuri ya Kidemokrasia ya Kongo

VVU / UKIMWI katika Jamhuri ya Kidemokrasia ya Kongo. ilikuwa moja ya nchi za kwanza za Kiafrika kubaini VVU, ikiripoti visa vya VVU kati ya wagonjwa hospitalini mapema mnamo 1983.

Maambukizi ya virusi vya ukosefu/upungufu wa kinga mwilini ( UKIMWI) ni wigo wa ugonjwa wa mfumo wa kinga ya binadamu unaosababishwa na maambukizo na virusi vya ukimwi (VVU). Wakati maambukizo yanaendelea, inaingilia zaidi na zaidi mfumo wa kinga, na kumfanya mtu huyo aweze kuambukizwa zaidi na maambukizo ya kawaida kama kifua kikuu, pamoja na maambukizo nyemelezi na uvimbe ambao kawaida hauathiri watu ambao wana kinga ya mwili inayofanya kazi, Dalili  za maambukizo hujulikana kama UKIMWI. Hatua hii mara nyingi ni ngumu na maambukizo ya mapafu inayojulikana kama pneumonia ya pneumocystis, kupoteza uzito, aina ya saratani inayojulikana kama Kaposi's sarcoma, au hali zingine zinazoelezea UKIMWI.

Utafiti unaonyesha kuwa VVU ilitokea magharibi-kati mwa Afrika wakati wa mwishoni mwa karne ya kumi na tisa au mapema ya ishirini.

Marejeo 
USLWA
Aisha Diori

Aisha Diori (alizaliwa 8 Septemba nchini Nigeria ) ni Mkurugenzi wa Matukio, Mhamasishaji wa Jamii juu ya VVU / UKIMWI na Kinga, mwalimu, Mtangazaji wa kipindi cha Maonyesho, Mshereheshaji Mwafrika, na amepewa jina la Mama wa utambulisho katika Utamaduni wa Mpira. Baba yake ni Abdoulaye Hamani Diori, kiongozi wa kisiasa na mfanyabiashara wa Nigeria, ambapo mama yake anaitwa Betty Graves, mwanamke wa kwanza Mghana/Mnigeria kumiliki wakala wa kusafiri nchini Nigeria huko Afrika Magharibi.

Diori ana Shahada ya Uzamili ya Sanaa katika matangazo na mawasiliano ya masoko kutoka Taasisi ya Mitindo na Teknolojia ambapo alihitimu kwa point za juu sana magna cum laude. Kazi yake ya kuzuia na kupambana na VVU pamoja na vijana LGBTQ katika Utamaduni wa Mpira na tamaduni ndogo ya LGBT, imekuwa na ushawishi mkubwa katika uwanja wa afya ya umma. Yeye ndiye mwanzilishi wa eneo la KiKi Ballroomna anajulikana kama mjuzi na mtaalamu katika mahusiano ya kihistoria hasa katika eneo hili gumu la idadi ya watu. Utaalam wake unaombwa kwa misaada na maendeleo ya mpango/programu, na utafiti na maendeleo ya mtaala.
Diori alifanya kazi katika Hetrick-Martin Institute ambapo alikua ni Mkurugenzi wa Afya na hali ya uzima, na ndiye Mama wa Nyumba ya Iman, WBT (wanawake, kikundi cha wasagaji na waliobadilisha jinsia zao ama walio na mtazamo tofauti juu ya jinsia zao) katia nyumba za watu huko New York City.Mnamo mwezi Februari 2014, Diori alijiunga na Kituo cha Utafiti wa Utamaduni wa watu Weusi huko Harlem kama Meneja wa Matukio Maalum, na kuendelea pia kuhusika na watu wa LGBTQ katika jamii ya mpira.  Mnamo Agosti 2018, Diori alijiunga na MINA TV AFRICA katika NYC kama mwenyeji wa Tuzo lao na Kushinda Tuzo ya ABS inayoshughulikia habari zinazovuma katika Afrika na Ulimwenguni.

Maisha ya awali
Aisha Dori alizaliwa wakati baba yake alikuwa uhamishoni Ana kaka anayeitwa Chris, ambaye pia alizaliwa nchini Nigeria.

Diori alikuwa mfanyakazi wa kujitole kwa njia ya baraza la kanisa la jiji la New York. Alifanya mipango ya ndani ya jiji kwa watu wazima (wazee).

Marejeo 

Wanawake wa Nigeria
USLWA
Paula Donovan

Paula Donovan ni mwanaharakati wa Ukimwi na haki za wanawake wa Marekani, mkurugenzi mtendaji mwenza na Stephen Lewis wa Dunia isiyo na UKIMWI, shirika la kimataifa la utetezi ambalo hufanya kazi kukuza majibu ya haraka zaidi na madhubuti ya ulimwengu kwa VVU / UKIMWI.

Kwa kutambua kazi yake katika utetezi wa VVU / UKIMWI, Donovan alipokea Tuzo ya Salem ya Haki za Binadamu na Haki ya Jamii mnamo mwaka 2005, na tuzo ya wanachuo wa kibinadamu kutoka Chuo Kikuu cha Fairfield mnamo mwaka 2007. 

Donovan pia ni mtetezi wa haki za wanawake. Alitoa wito kwa Umoja wa Mataifa kuunda shirika la Umoja wa Mataifa kwa wanawake wenye nguvu ya kifedha na kisiasa. Jitihada zake na za wengine zilisababisha Mkutano Mkuu wa UN kupitisha azimio mnamo 2010 ambalo liliunga mkono chombo kipya kilijumuishwa, UN Women kuongozwa na katibu mkuu kushughulikia masuala yanayohusu wanawake.

Marejeo 

Wanaharakati wa Marekani
Wanawake wa Marekani
USLWA
Ngono Kavu

Ngono kavu ni tabia ya kujamiiana na kufanya tendo la ndoa bila ulainishaji wa uke. Ulainishaji ukeni unaweza kuondolewa kwa kutumia dawa za kupuliza za mimea, sabuni, dawa ya kuzuia vimelea,  kwa kuufuta uke, au kwa kuweka majani ukeni  na njia nyingine.  Ngono kavu ni kawaida zaidi katika Afrika Kusini kwa jangwa la Sahara 

Kuondoa au kuzuia ulainishaji wa uke huongeza msuguano wakati wa tendo la ndoa, ambayo inaweza kuonekana kama kuongezeka kwa uke, na kuongeza raha ya kijinsia kwa mwenzi wa kiume.  Wanaume wengine ambao wanasisitiza juu ya ngono kavu huona wanawake "wanyororo" kuwa si safi. Ngono kavu inaweza kuwa chungu kwa wanawake  na wanaume

Hatari kwa afya 
Ngono kavu inahusishwa na hatari kubwa za kiafya. 

Mazoea hayo yamehusishwa na visa vingi vya maambukizi ya VVU / UKIMWI nchini Afrika Kusini. Yanachukuliwa kama kuongeza hatari ya kuambukiza magonjwa ya zinaa kwa wenzi wote wawili  kwa njia kadhaa. Yanaweza kusababisha kuvimba kwa uke. Kukausha uke pia huondoa lactobacilli asili ambayo hupambana na magonjwa ya zinaa. Kwa kuongezea, ngono kavu huongeza hatari ya kwamba kondomu itavunjika kwa sababu ya msuguano ulioongezeka.

Marejeo 

Jinsia
Maradhi ya zinaa
Editathon 2021-06 Morogor
Shirika la Msaada wa UKIMWI la Eswatini

Shirika la Msaada la UKIMWI la Eswatini ndilo kundi la kwanza la watu wanaoishi na VVU huko Eswatini, lililoanzishwa mnamo 1993 chini ya usimamizi wa Kituo cha Habari cha UKIMWI. Maono yake ni kuleta tumaini.

Makao makuu ya Shirika yako katika Kituo cha Usaidizi cha Lamvelase huko Manzini, kisha kuna ofisi za mkoa katika Kijiji cha watoto cha Ekutfokomeni SOS na huko Hlathikhulu karibu na ofisi za Ustawi wa Jamii.

Marejeo 

Manzini
Editathon 2021-06 Morogor
Kanada ya Juu

Kanada ya Juu (Kiing. Province of Upper Canada. Kifar. Province du Haut-Canada) ilikuwa jimbo la kihistoria katika Amerika ya Kaskazini ya Kiingereza (leo Kanada). 

Jimbo hili lilianzishwa na Uingereza mnamo 1791 kutokana na maneneo yaliyowahi kuwa sehemu za Jimbo la Quebec. 

Jina lilichaguliwa kutokana na mwendo wa Mto Saint Lawrence maana lilikuwa na sehemu za juu za beseni ya mto ilhali Quebec yenyewe ilikuwa na sehemu za chini za beseni hilo. 

Kanada ya Juu ilikuwa kimbilio cha watu kutoka sehemu zilizoendelea kuwa Marekani, wakiamua kumfuata mfalme wa Uingereza na kutoshikamana na uasi wa watu wa majimbo ya Marekani dhidi ya mfalme. Sheria na siasa za Kanada ya Juu zilifuata kwa karibu mfano wa Uingereza.

Leo hii sehemu za Kanada ya Juu ya awali zimekuwa sehemu za Jimbo la Ontario katika Kanada. 

Historia ya Kanada
VVU/UKIMWI nchini Guinea

VVU inaenea haraka nchini Guinea. Idadi ya watu wazima na watoto wanaokadiriwa kuishi na VVU mnamo 2003 ilikuwa 140,000 (na makisio ya chini ya 51, 000 na makisio ya juu ya 360,000) kutoka wastani wa 110,000 mnamo mwaka 2001, kuonyesha kuongezeka kwa kiwango cha watu wazima cha 0.4% (kutoka 2.8 hadi 3.2%) kwa kipindi cha miaka miwilli.

Kuenea kwa VVU kunatofautiana na mkoa. Uchunguzi uliofanywa kati ya wanawake wanaotafuta utunzaji wa ujauzito mnamo mwaka 2001 na 2002 unaonyesha viwango vya juu vya VVU katika maeneo ya mijini kuliko vijijini (3.2 kati ya 2.6%,ipasavyo). Utangulizi ulikuwa wa juu sana katika Conakry (5%) na katika miji ya mkoa wa Msitu wa Gine (7%) inayopakana na Cleadte d'Ivoire, Liberia, na Sierra Leone.

VVU huenea hasa kupitia njia ya uhusiano wa jinsia tofauti. Wanaume na wanawake wako katika hatari sawa ya VVU, na vijana wenye umri wa miaka 15 hadi 24 wapo hatarini zaidi. Takwimu za uchunguzi kutoka 2001-2002 zinaonyesha viwango vya juu kati ya wafanyakazi wa ngono ya kibiashara (42%), wanajeshi wanaofanya kazi (6.6%), madereva wa lori na madereva wa teksi za kichaka (7.3%), wachimbaji (4.7%) na watu wazima walio na kifua kikuu (8.6 %).

Sababu kadhaa zinaongeza janga la VVU / UKIMWI nchini Guinea ni pamoja na ngono isiyolindwa, wenzi wengi wa kingono, wasio soma, umaskini, mipaka isiyodumu, uhamiaji wa wakimbizi, ukosefu wa jukumu la raia na huduma duni za matibabu na huduma za umma.

Jibu la kitaifa 
Kama moja ya mataifa masikini zaidi ulimwenguni, Guinea inakabiliwa na shida kubwa za kijamii, kiuchumi na kisiasa. Hadi 2002, muitikio wa kitaifa kwa janga hilo ulikuwa dhaifu, haswa kwa sababu ya ukosefu wa kujitolea kwa serikali, uongozi duni, na rasilimali duni. Tangu wakati huo, kujitolea kwa kiwango cha juu cha kisiasa na nia ya kupigana na VVU / UKIMWI kumeimarishwa na pesa kidogo zimetengwa kwa afya na miradi mingi inayoungwa mkono na serikali hufadhiliwa sana na fedha za nje.

Programu ya Kitaifa ya Kudhibiti UKIMWI iliandaliwa upya mnamo 2002, kwa sehemu kukidhi mahitaji ya kupokea mkopo wa dola milioni 20 kutoka Benki ya Dunia kupambana na VVU / UKIMWI. Jibu la serikali kwa janga hili sasa limeelekezwa kupitia Ofisi ya Waziri Mkuu. Tume ya Kitaifa ya UKIMWI inaelekeza shughuli za jumla, wakati Programu ya Kitaifa ya Utunzaji, Msaada, na Kuzuia maambukizo ya zinaa (STI) na VVU / UKIMWI inasimamia shughuli za kliniki (i.e., kusimamia uchunguzi na upimaji, na kutoa ushauri nasaha, utunzaji, na msaada kwa watu wanaoishi na VVU / UKIMWI).

Karibu nusu ya wizara za serikali zimetengeneza mipango ya hatua ya kushughulikia VVU / UKIMWI katika kazi zao. Wizara ya Mawasiliano, kwa mfano, inadaiwa kusimamia juhudi za mawasiliano ya mabadiliko ya tabia, na Wizara ya Mipango inasimamia utafiti wa magonjwa.

Marejeo 

Editathon 2021-06 Morogor
USLWA
Weka maisha ya mtoto salama

Keep a Child Alive (kifupi: KCA) ni shirika lisilo la kifaida ambalo hutoa huduma ya afya, makazi, na huduma nyingine za msaada kwa jamii zilizoathirika na VVU / UKIMWI barani Afrika na India. shirika limeanzishwa na Leigh Blake na Alicia Keys, shirika linalenga "kutambua mwisho wa maambukizi ya UKIMWI kwa watoto na familia, kwa kupambana na  athari za kijamii na kiuchumi za VVU. " Weka maisha ya Mtoto salama hupanga gala ya wafadhili ya kila mwaka Mpira mweusi, ilianzishwa mnamo 2004, ambapo watu mashuhuri na uhisani wanakusanyika ili kusaidia na kuongeza uhamasishaji kwa sababu hiyo. Tangu kuanzishwa kwa mara ya kwanza kwa Mpira mweusi, shirika limeongeza zaidi ya dola milioni 28.7 kwa matibabu ya VVU / UKIMWI.

Msingi 
KCA cofounder na Rais Leigh Blake waliongozwa kwa mara ya kwanza kuanza mpango huo mnamo mwaka 2003 baada ya kukutana katika Kliniki ya Utafiti wa Ukimwi na Familia, mahali ambapo alisaidia kufadhili, huko Mombasa, Kenya. Mwanamke anayeitwa Anne alimletea mtoto wake wa miaka mitatu Brine kwa huduma ya matibabu, akikataa kuondoka hadi atakapopokea "dawa ambazo unazo Amerika kwa watoto wako." Blake, ambaye alikuwa tayari amehusika katika janga la UKIMWI kwa kutumia asili yake katika tasnia ya muziki na filamu kupata Shirika la Moto mwekundu na Wasanii Dhidi ya UKIMWI Ulimwenguni, alimwambia Anne kwamba atalipa dawa hizo. Kwa kufanya hivyo, wazo la Kuweka hai maisha ya Mtoto lilizaliwa. Dawa hizo zilikuwa karibu $ 12,000 kwa mwaka kupitia Idara ya Utafiti wa Ukimwi wa Hospitali ya New York, ambayo wakati huo ilikuwa inasimamia utunzaji katika kliniki kupitia Dk. Shaffiq Essajee. Haikuchukua muda mrefu kabla ya neno kuanza kuenea na marafiki wa Blake na Essajee walitoa michango. Mfadhili wa kwanza alikuwa Peter Edge, na hivi karibuni mwanzilishi mwenza wa KCA na Balozi wa Global Alicia Keys alijiunga na sababu hiyo, akidhamini watoto pamoja na Iman na wengine wengi. Mnamo mwaka 2003, Weka hai maisha ya Mtoto ilianzishwa rasmi. Kliniki nchini Kenya ambayo ilisababisha maono ya Blake ikawa kielelezo cha vifaa vingine ambavyo KCA sasa inatamani kujenga kote Afrika na ulimwengu unaoendelea.

Alicia Keys aliathiriwa kwanza na shida ya VVU / UKIMWI akiwa na miaka nane wakati rafiki wa mama yake alifariki kutokana na ugonjwa huo. Aligundua kwanza athari kubwa ya janga la UKIMWI miaka baadaye alipotembelea Afrika Kusini, safari ambayo ilikuwa motisha ya kupigania Kuweka hai maisha  ya Mtoto. Funguo zilikuwa zimeshirikiana na mwanaharakati wa UKIMWI Leigh Blake, ambaye alikuwa amemfikia na kusaidia kukuza uhamasishaji wake juu ya athari za ulimwengu za VVU / UKIMWI. Alicia keys na Leigh walitembelea kliniki za Afrika Kusini na mama na watoto walioambukizwa VVU, ambapo Keys alikutana na ukosefu wa rasilimali na elimu juu ya ugonjwa uliopo katika jamii. Alicia Keys alitembelea nchi zingine za Kiafrika kama vile Uganda na Kenya kukuza utunzaji wa watoto walioathiriwa na UKIMWI.   Kazi yake barani Afrika iliandikwa katika hati ya Alicia barani Afrika: Safari kwenda kwa Mama.

marejeo

Ukimwi
Editathon 2021-06 Morogor
USLWA
Hunaina al-Mughairy

Hunaina Al-Mughairy (alizaliwa Dar es Salaam, Tanzania, 13 Oktoba 1948) alikuwa balozi wa Usultani wa Omani nchini Marekani tangu mwaka 2005. 

Hunaina ni mtaalamu wa uchumi aliyesoma katika Chuo Kikuu cha New York.

Marejeo

Waliozaliwa 1948
Watu walio hai
Watu kutoka Dar es Salaam
Wanawake wa Oman
USLWA
Uteuzi asilia

Uteuzi asilia ni mchakato unaosababisha viumbehai wenye tabia maalum kuzaa kuliko viumbe wengine na kwa njia hiyo kuongeza idadi ya viumbehai wenye tabia zilezile. Muhimu ni jinsi tabia hizo zinavyolingana vizuri zaidi na mazingira na mabadiliko yake. Kwa kufanya hivyo, hupitisha tabia hizo kwa kizazi kijacho. Kinyume chake, kama kiumbehai ana tabia zisizolingana na mazingira, ataona matatizo, ataishi kwa muda mfupi na hivyo hawezi kuzaa sawa na mwenzake mwenye tabia zinazolingana nayo.

Katika spishi (viumbehai wa aina moja) moja kila kiumbe binafsi ana tabia tofauti kidogo kuliko wenzake. Tabia kadhaa zinaweza kumsaidia kufaulu kuishi na kuzaa kuliko wenzake, kutegemeana na mazingira na mabadiliko yake.

Tabia za aina hii ni, kwa mfano:

 rangi inayomsaidia kiumbehai kujificha mbele ya maadui au kuwasaidia maadui kumtambua haraka zaidi
 uwezo wa kukimbia haraka zaidi, labda pamoja na musuli kubwa zaidi au miguu mirefu zaidi
 mdomo mkubwa wa ndege unaomwezesha kufungua mbegu ngumu
 ustahimilivu kwa magonjwa fulani
 uwezo wa kumeng'enya vyakula tofauti na wenzake
 uwezo wa kuvumilia joto au baridi tofauti na wenzake

Uteuzi asilia hutazamwa kama msingi wa mageuko ya spishi (evolution) ya viumbehai. Dhana hiyo iliitwa pia "survival of the fittest" (kusalia kwa wanaofaa zaidi) . Mtaalamu Charles Darwin alionyesha umuhimu wa mchakato huo akauita "uteuzi asilia" kwa kudokeza unavyolingana na "uteuzi wa binadamu" katika ufugaji ambao watu huteua wanyama wenye tabia zinazotakiwa kama rangi, uwezo wa kuwa na nyama au maziwa mengi, kuvumilia baridi au joto na kadhalika.

Mchakato 
Uteuzi asilia unaelezea kwa nini viumbe hai hubadilika kwa muda kuwa na kuwa na maumbile, uwezo na tabia walizo nazo. Inafanya kazi kama hii:

 Vitu vyote vilivyo hai vina uwezo wa kuzaa kiasi kwamba idadi yao inaweza kuongezeka haraka kupita kiasi.
 Hali halisi idadi ya viumbehai haiongezeki kwa kiwango hicho. Kwa kawaida, idadi inabaki takriban sawa.
 Chakula na rasilimali nyingine vinapatikana kwa kiwango fulani tu. Kwa hivyo, kuna mashindano ya chakula na rasilimali.
 Hakuna viumbehai wawili wanaofanana kabisa katika tabia zao. Kwa hiyo, hawana uwezo sawa ya kustawi na kuzaa.
 Tofauti nyingi za tabia hizo hurithiwa. Wazazi hurithisha tabia kwa watoto kupitia jeni zao.
 Kizazi kijacho kinatoka kutoka hao wanadumu na kuzaa. Kuondolewa kwa wengine husababishwa na kiasi jinsi viumbe binafsi wanavyolingana na mazingira wanamoishi. Baada ya vizazi vingi, idadi ya tabia zinazolingana na mazingira fulani imeongezeka, na tabia zisizolingana zimepungua. Uteuzi asilia ni mchakato wa kuondoa wale wasiofaa.

Marejeo 

biolojia
jenetikia
Uzazi
Constantine

Constantine ni mji wa Algeria, wa tatu kwa wingi wa watu (448,000 mwaka 2008), na makao makuu ya wilaya ya Constantine.

Historia
Constantine, kwa jina la Cirta, ulikuwa mji mkuu wa ufalme wa Kiberber wa Numidia; mji wake muhimu uliopangiwa kimkakati kama bandari uliitwa Russicada. Ingawa Numidia ilikuwa na uhusiano muhimu na jamhuri ya Roma kipindi cha vita vya Karthago (264 - 146 KK), mji Cirta ulikuwa mhanga wa uvamizi kipindi cha karne ya 1 na 2 kabla ya Kristo. Hatimaye uliangukia chini ya utawala wa Kirumi wakati wa kaisari Julius. Cirta ulitawaliwa na Warumi katika kipindi cha Kaisari na cha Augustus na ulizungukwa na maeneo ya "shirikisho la miji huru ya Roma" kama  Chullu, Rusicade, na Milevum, uliongozwa mwanzoni na Publius Sittius.

Mji uliharibiwa mwanzoni mwa karne ya 4 ukajengwa upya na kaisari wa Roma Konstantino Mkuu, ambaye aliupa mji huo jina jipya la Constantine. Wavandali waliuharibu mji wa Cirta, lakini kaisari Justinian I akaunyakua na kuurekebisha mji huo wa Waroma. 

Ulipungua umuhimu wake baada ya uvamizi wa Waislamu, lakini jamii ndogo iliendelea kwa muda wa karne kadhaa. Magofu yake yamefanywa kama makumbusho ya kihistoria.

Miji ya Algeria
Dnestr

Dnestr ni mto wa Moldova na Ukraine wenye urefu wa kilometa 1,352.

Tazama pia 
 Mito mirefu ya Ulaya

Mito ya Moldova
Mito ya Ukraine
Mito ya Ulaya
Elizabeth Mataka

Elizabeth Mataka alikuwa mjumbe maalum wa Umoja wa Mataifa kuhusu VVU / UKIMWI barani Afrika: aliteuliwa tarehe 21 Mei 2007 na Katibu Mkuu wa Umoja wa Mataifa, Ban Ki-moon, kuchukua nafasi ya Stephen Lewis. Alihudumu katika nafasi hiyo hadi 13 Julai 2012. 

Elizabeth Mataka ni raia wa Botswana na mkazi wa Zambia. Aliwahi kuwa makamu mwenyekiti wa bodi ya Mfuko wa Kimataifa wa Kupambana na UKIMWI, Kifua Kikuu na Malaria.

Tanbihi

Marejeo

Viungo vya nje 
 Secretary-General Appoints Elizabeth Mataka, United Nations, 21 May 2007

Watu walio hai
Watu wa Botswana
Cris Miró

Cris Miró (16 Septemba 1965 - 1 Juni 1999) alikuwa mburudishaji wa nchini Argentina na mhusika wa media ambaye alikuwa na kazi ya muda mfupi lakini yenye ushawishi mkubwa na malipo ya juu katika eneo la ukumbi wa maonyesho wa Buenos Aires katikati ya miaka ya 1990. 

Miró alianza kazi yake ya uigizaji mwanzoni mwa miaka ya 1990 katika michezo ya kuigiza ya pindo na baadaye akapata umaarufu kama nyota katika Teatro Maipo mnamo mwaka  1995. Kwa miaka mingi, alificha kwa waandishi wa habari hali yake ya kuwa na VVU hadi kifo chake mnamo 1 Juni 1999, kwa sababu ya ugonjwa wa lymphoma unaohusiana na UKIMWI.

Marejeo 

USLWA
Waliozaliwa 1965
Waliofariki 1999
Watu wa Argentina
Tagliamento

Tagliamento ni mto wa Italia Kaskazini wenye urefu wa kilometa 170.

Unaishia katika Bahari ya Adria.

Tazama pia 
 Mito mirefu ya Ulaya

Mito ya Italia
Isonzo

Isonzo ni mto wa Italia Kaskazini wenye urefu wa kilometa 136.

Unaishia katika Bahari ya Adria.

Tazama pia 
 Mito mirefu ya Ulaya

Mito ya Italia
Majimbo ya Rio de la Plata

{{Infobox country|native_name= Majimbo ya Rio de la Plata Provincias Unidas del Río de la Plata(Provincias Unidas de Sudamérica)|latNS=|currency=
|national_anthem='|national_motto=|longEW=|longm=|longd=|latm=|conventional_long_name=United Provinces of the Río de la Plata(United Provinces of South America)|latd=|capital=Buenos Aires(1810–1820; 1826–1827)|image_map=Provincias_Unidas.png|image_coat=Coat of arms of the United Provinces of the Rio de la Plata.svg|image_flag=Flag of Argentina (1818).svg|government_type=

|common_name=Río de la Plata|footnotes=}}Majimbo ya Rio Plata yalikuwa dola tangulizi la nchi za kisasa za Argentina, Bolivia, Paraguay na Uruguay. Maeneo yake yaliwahi kuunganishwa katika ufalme mdogo au jimbo kuu la La Plata ndani ya milki ya Hispania, lenye mji mkuu katika Buenos Aires. 

Jina limetokana na mto Rio de la Plata ambao ni mto mkuu wa Amerika Kusini upande wa kusini wa mto Amazonas. 

Historia
Kuanzia mwaka 1810, baada ya uvamizi wa Ufaransa katika Hispania na kujiuzulu kwa mfalme, harakati za kutafuta uhuru zilianza katika makoloni ya Hispania huko Amerika Kusini. Mfalme mdogo (au gavana mkuu) wa Rio Plata alifukuzwa na serikali mpya iliundwa iliyokuwa na wawakilishi kutoka Buenos Aires pekee. Serikali hiyo ilitangaza mwanzoni kwamba ilitaka kumtambua mfalme aliyelazimishwa na Ufaransa kujiuzulu, lakini ilianza pia kujenga dola jipya.

Majimbo ndani ya umoja huo yalifuata mielekeo tofauti na matokeo yake yalikuwa mfululizo wa mafarakano na vita kati ya maeneo yake, hasa kwa sababu majimbo ya mbali hayakuwa tayari kufuata maazimio ya Buenos Aires.  

Paragua tayari mwaka 1811, Uruguay ilifuata mwaka 1815. Maeneo ya Bolivia yaliendelea kutawaliwa na jeshi la Hispania kutoka Peru hadi kupata uhuru wake mnamo 1825.   

Halmashauri ya Buenos Aires ilitangaza hatimaye uhuru wa Majimbo ya Rio Plata  kwenye mwaka 1816. Jina rasmi kwa Kihispania lilikuwa Provincias Unidas del Rio de la Plata yaani Umoja wa Majimbo ya Rio de la Plata; kwa muda mfupi yalitumia pia jina la Provincias Unidas de Sudamerica yaani Umoja wa Majimbo ya Amerika Kusini'.

Lakini Paraguay, Uruguay na Bolivia yote ziliondoka katika umoja wa jimbo la awali la Hispania. Hivyo ni Argentina pekee iliyobaki ikiendelea kutumia jina la "Umoja wa Majimbo ya Rio Plata" kama jina rasmi katika katiba yake, pamoja na jina la "Taifa la Argentina" (Nación Argentina''). 

Kufuatia vita vya wenyewe kwa wenyewe vya miaka kadhaa, majimbo yafuatayo yalijiunga na kuunda

 Buenos Aires
 Sehemu ya nje ya Carmen de Patagones huko Patagonia sasa ni sehemu ya Mkoa wa Buenos Aires
 Catamarca
 Córdoba
 Corrientes
 Entre Ríos
 Jujuy
 La Rioja
 Mendoza
 Salta
 San Juan
 San Luis
 Santa Fe
 Santiago del Estero
 Tucumán

Marejeo 

Historia ya Argentina
Historia ya Uruguay
Historia ya Paraguay
Historia ya Bolivia
Ghuba ya Hammamet

Ghuba ya Hammamet (kwa Kiar. خليج الحمامات khalij al-hammamat) ni hori pana ya Bahari Mediteranea kwenye mwambao wa Tunisia ya kaskazini-mashariki. 

Iko upande wa kusini mwa rasi Cap Bon. 

Jina limetokana na mji wa Hammamet ambao ni kitovu cha utalii chenye hoteli nyingi. 

Miji muhimu kwenye mwambao wa hori hiyo ni pamoja na Sousse, Monastir na Nabeul. 

Jiografia ya Tunisia
Ghuba za Mediteranea
Jacob Lekgetho

Jacob Bobo Lekgetho (24 Machi 1974 - 9 Septemba 2008) alikuwa mchezaji  wa mpira wa miguu wa Afrika Kusini ambaye alicheza kama beki wa kushoto wakati wa miaka ya 1990 na 2000

Kazi 
Lekgetho alizaliwa katika eneo la Moletsane la Soweto na akaanza kucheza kwa weledi na Moroka Swallows FC mnamo 1995. Aliendelea kucheza mechi 155 kwa kilabu kabla ya kuondoka kwenda Ligi Kuu ya Urusi katika klabu ya FC Lokomotiv Moscow mnamo 2001. Alisaidia kilabu kushinda taji la ligi Ligi Kuu ya Urusi mnamo 2002, lakini akarudi Afrika Kusini mnamo 2004 kufuatia kifo cha mkewe.

Alikuwa kapigwa kapu mara 25 kwa Timu ya kitaifa ya Afrika Kusini, akicheza mechi yake ya kwanza katika ushindi wa 1-0 dhidi ya Malta Mei 2000 na akicheza mechi yake ya mwisho kwa "Bafana Bafana" katika kipigo cha 3-0 kufuzu kwa Kombe la Dunia la FIFA (CAF), kwa timu ya kitaifa ya Ghana mnamo Juni 20, 2004. Alikuwa mshiriki wa kikosi kwenye Kombe la Dunia la FIFA la 2002] huko Korea Kusini na Japani ambapo alikuja kuchukua nafasi ya ushindi wa 3-2 kwa Uhispania.

Heshima 
Russian Premier League : 2002, 2004
Russian Super Cup : 2003
Russian Cup (football) : 2001

Kifo

Hofu 
Mnamo tarehe 19 Februari 2007, chanzo cha habari cha mtandao wa Urusi Rusfootball na toleo la Urusi la UEFA tovuti iliripoti kwamba Lekgetho aliuawa katika ajali ya gari huko Cape Town. Mnamo Februari 20, Rusfootball ilichapisha kukanusha, ikithibitisha kuwa habari hiyo ilikuwa ya uwongo.

Kifo halisi 
Mnamo Septemba 2008, ilithibitishwa na vyanzo vya Afrika Kusini kwamba Lekgetho alikuwa amekufa katika Johannesburg, akiwa na umri wa miaka 34, baada ya vita virefu na ugonjwa ambao haujafahamika. Kulingana na Sport-Express ugonjwa huo ulikuwa  UKIMWI.

Viungo vya nje 
Jacob Lekgetho's obituary

Marejeo 

Waliozaliwa 1974
Waliofariki 2008
Wachezaji mpira wa Afrika Kusini
Thabang Lebese

Thabang Johnny Lebese (24 Agosti 1973 - 22 Februari 2012) alikuwa mchezaji wa Afrika Kusini ambaye alicheza kwenye timu yake kama kiungo.

Kazi katika kilabu 
Lebese alicheza mpira wa miguu wa vijana katika klabu za Orlando Wanderers na Orlando Hotspurs, na kwa weledi katika timu za Kaizer Chiefs FC , Ria Stars FC, Orlando Pirates, Platinum Stars FC , Moroka Swallows FC , Black Leopards FC na Dynamos FC (Afrika Kusini). Kwa jumla, alicheza mechi 279 katika Ligi Kuu ya Soka wakati wa miaka 13 ya kazi yake.

Kazi akiwa na timu ya taifa
Lebese alipata tuzo moja kwa Timu ya kitaifa ya Soka ya Afrika Kusini  mnamo 1998,  katika Kombe la COSAFA dhidi ya Timu ya kitaifa ya Namibia.

kifo 
Lebese alifariki mnamo 22 Februari 2012, akiwa na umri wa miaka 38, kutoka kwa ugonjwa unaohusiana na UKIMWI.

Marejeo 

Waliozaliwa 1973
Waliofariki 2012
Wachezaji mpira wa Afrika Kusini
Umanji

Umanji (1968 - 26 Februari 2008), aliyezaliwa  Maruti Johannes Nkuna , alikuwa mwanamuziki na mwandishi wa nyimbo wa Afrika Kusini.

Wasifu 
Umanji alizaliwa katika mkoa wa Zebediela wa Limpopo, Afrika Kusini. Baada ya kuhudumia miaka 8 katika Jeshi la Polisi la Afrika Kusini, alitoa albamu yake ya kwanza iliyoitwa Moloi, mnamo mwaka 1999, iliyomfanya kuiotwa mwanamuziki mgeni bora kwenye Tuzo za Muziki za Afrika Kusini (SAMA).

Albamu za Umanji zilizofuata zilikuwa Wantolobela (2001) na Ndlala (2003). Wimbo kutoka kwa albamu ya mwisho ulimshinda Mtunzi Bora wa Kiume katika SAMA mnamo mwaka 2005.

Mwaka 2006 Umanji aliugua kifua kikuu. Baada ya kukana awali,  mwaka uliofuata alikiri kuwa na VVU. Alishutumu lebo yake ya kurekodi, Sony BMG, kwa kumshusha wakati aliugua, na akasema alikuwa amewekwa pembeni kama mwigizaji wa jukwaani.

Umanji alikufa kutokana na UKIMWI mnamo Februari 2008. Waziri Mkuu wa Limpopo Sello Moloto alisema wakati huo, "Alikuwa mwanamuziki hodari na maarufu hapa nyumbani na nje ya nchi. Hakuna shaka kuwa mtindo na sauti yake itabaki kuwa ya kipekee kati ya wenzao. Umanji atakumbukwa sana na serikali yetu na watu wa mkoa wetu. "

Marejeo 

Wanamuziki wa Afrika Kusini
Alejandro Kuropatwa

Alejandro Kuropatwa (Oktoba 22 1956 - Februari 5, 2003) alikuwa mpiga picha wa Argentina. 

Alizaliwa katika familia ya wahamiaji wa Kiyahudi katika mji wa Buenos Aires, katika ya mwaka 1979 na 1982 alijifunza upigaji picha katika chuo cha  Fashion Institute of Technology kilichopo katika jiji la New York na kisha alirudi katika mji wa Buenos Aires ambapo aliendeleza taaluma yake ya upigaji picha.

Alikuja kuwa maarufu zaidi kwa sababu ya picha zake za watu maarufu na wasanii wa Argentina kama Charly Garcia, Gustavo Cerati na  Fito Páez, Kuropatwa aligundulika kuwa na virusi vya Ukimwi mwaka 1984 na mwaka 2002 alishinda tuzo ya Konex Award kama mpiga picha mwenye mvuto zaidi nchini Argentina.

Kifo
Kuropatwa alifariki mwaka 2003 akiwa na umri wa miaka 47.

Viungo vya nje
Alejandro Kuropatwa: Museo de Arte Latino--Americano de Buenos Aires 
Murió el fotógrafo Alejandro Kuropatwa 
Una obra de arte vale más que 1000 palabras

Marejeo

Waliozaliwa 1956
Waliofariki 2003
Watu wa Argentina
Walter De Giusti

Walter Alfredo De Giusti (Rosario, 1962 - Mei 27, 1998) alikuwa ni muuaji wa Argentina aliepatikana na makosa ya kufanya mauaji ya bibi wa mwanamuziki  Fito Páez pamoja na wanawake wengine watatu .

Ujana 
De Giusti alisoma katika shule ya Dante Alighieri high school mjini   Rosario,ambapo alikutana na   Páez,kwa wakati huu  De Giusti alikuwa akipiga vyombo vya muziki na Paez alikuwa akijifunza kupiga Piano na alikuwa akiishi na baba yake pamoja na bibi yake amabe alikuwa kama mama yake, mama yake Margarita Zulema Ávalos alifariki waka De Giusti akiwa na umri wa miezi nane.

Mauaji ya kwanza  
De Giusti alianza kufanya mauaji mnamo mwezi Oktoba 31 1986, wakati alipokuwa na umri wa miaka 23, akiwa pamoja na ndugu yake wa miaka 18 Carlos Manuel De Giusti, aliingia katika nyumba moja katika mtaa wa Garay Street 1081 katika mji wa  ambapo aliwafanyia mashambulizi wanawake Ángela Cristofanetti de Barroso (miaka 86) pamoja na mjukuu wake wa kuasili Naomi aliekuwa na umri wa 31.

Kujiunga na Polisi 
Mwezi mmoja baadae, mwezi Desemba 4 1986 De Giusti alikuwa afisa wa polisi katika kituo cha polisi kinachopatikana kilometa 15 kutoka kusini mwa mji wa Rosario.

Marejeo

Waliozaliwa 1962
Waliofariki 1998
Watu wa Argentina
Bobby Goldsmith

Bobby Goldsmith (8 Machi 1946 – 18 Juni 1984) alikuwa mmoja wa Waaustralia wa mwanzo kugundulika kuwa na maambukizi ya virusi vya Ukimwi chini Australia, Goldsmith alikuwa mwanariadha na mwanamichezo aliYeshinda medali 17 za mchezo wa kuogelea wakati wa mashindano ya Olimpiki katika jiji la San Francisco mwaka 1982. 

Goldsmith alikuwa akiishi kwa kutegemea marafiki zake waliokuwa wakimsaidia kipindi cha ugonjwa wake, marafiki waliotokana na mtandao alioutengeneza hadi alipofikwa na mauti tarehe 8 Mei 1984, marafiki zake hao waliamua kuunda asasi iliyokuja kujulikana kama Bobby Goldsmith Foundation, ikiwa ni asasi ya zamani iliyokuwa ikiwasaidia watu wanaoishi na virusi vya Ukimwi.

Marejeo

Waliozaliwa 1946
Waliofariki 1984
Wanamichezo wa Australia
Dennis Hennig

Dennis Hennig (28 Februari 1951- 17 Januari 1993) alikuwa mpiga piano wa Australia.

Wasifu
Katika miaka yake ya awali alikuwa mmoja wa wanachama katika kikundi cha The Australian Ballet alipokuwa akifanya mazoezi ya kupiga piano. Baadaye alianza kushiriki katika matamasha ya muziki wa laivu kama ya Signatures, An Evening, Seven Deadly Sins pamoja na Nearly Beloved. pia amefundisha katika shule ya muziki ya Sydney Conservatorium of Music.

Kifo
Dennis Hennig alifariki kwa virusi vya Ukimwi  akiwa na umri wa miaka 41 mwaka 1993. Nishani yake ya heshima ilitolewa katika mashindano ya  Sydney International Piano Competition.

Marejeo

Waliozaliwa 1951
Waliofariki 1993
Wanamuziki wa Australia
UKIMWI nchini Namibia

VVU / UKIMWI nchini Namibia ni suala muhimu sana kwa afya ya umma. VVU imekuwa sababu kuu ya vifo nchini Namibia tangu 1996, lakini kiwango chake kimeshuka kwa zaidi ya asilimia 70 katika miaka 10 iliyopita (2006-2015). Wakati ugonjwa huo umepungua kwa kiwango cha juu, Namibia bado ina viwango vya juu zaidi vya VVU katika nchi yoyote duniani. Mnamo mwaka wa 2016, asilimia 13.8 ya watu wazima kati ya miaka 15 na 49 wameambukizwa VVU. Namibia iliweza kushuka kidogo kutoka kilele cha janga la UKIMWI mnamo 2002. Kiini cha janga hilo, UKIMWI ulisababisha umri wa kuishi nchini kupungua kutoka miaka 61 mwaka 1991 hadi miaka 49 mnamo 2001. Tangu wakati huo, umri wa kuishi umekuwa ikiishia wanaume kuishi wastani wa miaka 60 na wanawake wanaishi wastani wa miaka 69.

Ongezeko hili la matarajio ya maisha linahusishwa na elimu bora ya afya ya ngono na kuongezeka kwa tiba ya kurefusha maisha kwa watu walioambukizwa. Mashirika ya misaada na Serikali ya Namibia wamefanya kazi pamoja kuongeza matumizi ya tiba za kurefusha maisha na wale walioambukizwa. Mnamo mwaka wa 2016 inakadiriwa kuwa 64% ya watu wenye VVU nchini Namibia wako kwenye ART, idadi ambayo imekuwa ikiongezeka kwa zaidi ya 3% kwa mwaka tangu 2010.

Walakini, janga la VVU linaendelea na bado linaendelea kuathiri nchi hii kwa kiasi kikubwa. Karibu asilimia 17 ya watoto wa Namibia walio chini ya umri wa miaka 18 wameachwa yatima na angalau mzazi mmoja - haswa kwa sababu ya VVU.

Marejeo 
USLWA
Ukimwi
Namibia
Tume ya UKIMWI Tanzania

Tume ya UKIMWI Tanzania (TACAIDS) ni shirika la kiserikali la Tanzania lililopewa jukumu la kuratibu mwitikio wa Tanzania kwa janga la VVU / UKIMWI.

TACAIDS ilianzishwa tarehe 1 Desemba 2000 kwa tangazo la Rais Benjamin Mkapa.

Marehemu Reginald Mengi aliwahi kuwa kamishna wa TACAIDS.

Tazama pia 
 Programu ya Kitaifa ya Kudhibiti Ukimwi

Marejeo 

USLWA
Ukimwi
Mashirika ya Tanzania
Afya ya umma
Afya
Programu ya Kitaifa ya Kudhibiti Ukimwi

Programu ya Kitaifa ya Kudhibiti Ukimwi (NACP) ni shirika la afya la kiserikali la Tanzania ambalo lilianzishwa mwaka 1986 na linalofanya kazi chini ya Wizara ya Afya ya nchi hiyo.

NACP Ni bodi ya kutunga sera, juu ya suala la VVU na UKIMWI nchini Tanzania.

Programu ya Kitaifa ya Kudhibiti Ukimwi inatoa kwa umma habari kuhusu VVU, UKIMWI, na magonjwa mengine ya zinaa. Hivi sasa, shirika linajitahidi kufikia lengo la 90-90-90 lililowekwa na UNAIDS, bila kujali maadili ya dini na utamaduni wa Kiafrika.

Marejeo

Viungo vya nje 
 Tovuti ya NACP
 NACP Twitter

USLWA
Ukimwi
Afya ya umma
Mradi wa Upinde wa mvua wa Namibia

Namibia's Rainbow Project lilikuwa shirika lisilo la kiserikali la kutetea haki za mashoga nchini Namibia. Ilitoa rasilimali kwa jamii zilizotengwa na lilifanya kazi kukabiliana na chuki ya jinsia moja na ubaguzi wa kijinsia katika jamii ya Namibia. 

Mwanzoni mwa kuanzishwa kwake, lilikuwa shirika pekee la aina yake likilinganishwa na mashirika mengine mashuhuri ya mashoga ya Namibia, kama vile Dada Namibia, ambayo kimsingi iliwasaidia wasagaji.

Shirika hilo lililenga kusambaza rasilimali katika aina zote za mashoga, pamoja na elimu, huduma za kijamii, na ushauri wa kuzuia kujiua. Iliendesha kazi ya utetezi na kuanza kuandika kumbukumbu za uhalifu wa chuki ya kijinsia mnamo 2006. Zaidi shirika hili lilifanya kazi kuondoa maoni mabaya ya jamii. 

Mifano mashuhuri ni pamoja na kujibu ripoti rasmi za serikali zinazoonyesha kuwa watu wa jinsia tofauti wanaohusika katika tendo la ndoa bila kinga ndio wanaosambaza VVU nchini Namibia na kukuza mikakati ya kuzuia VVU-UKIMWI.

Marejeo 

USLWA
Jinsia
Ukimwi